Diari Oficial de la Generalitat Valenciana


Sumari del DOGV 9536, del 17-02-2023 (2023/1553)

Informació pública de la modificació del Pla parcial del sector Penya Roja, de Pego. Expedient 427/2023.
--------------------------------------------------------------------------------------------------------

### Dades del document

Número de DOGV
:   9536

Data del DOGV
:   17-02-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1553


Data del document
:   09-02-2023

Organisme emissor
:   Ajuntament de Pego

Tipus de document
:   Anunci

Descriptors 

:   * administració local
    * pla d'urbanisme

Informació pública de la modificació del Pla parcial del sector Penya Roja, de Pego. Expedient 427/2023.  
 [2023/1553]  
En compliment del que es disposa en l'article 61, i concordants, i en la disposició transitòria primera del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), es publica la Resolució de 8 de febrer de 2023, de l'Alcaldia Presidència (Decret 2023-0262; expedient 427/2023), que, textualment, en la part dispositiva, diu:  
  
  
«Primer. Sotmetre a informació pública el projecte modificat del Pla parcial del sector Penya Roja, presentat per la representació d'Urbanizadora de Peña Roja en Pego, SL (registre d'entrada 1328-S-BM-193, de 24.01.2023), juntament amb l'informe emés el 14 de març de 2012 (RE 1686, de 29.03.2012) pel director general d'Avaluació Ambiental i Territorial de la Conselleria d'Infraestructures, Territori i Medi Ambient, durant 45 dies hàbils, a comptar de l'endemà de la publicació de la present resolució en el Diari Oficial de la Generalitat Valenciana (DOGV), tal com disposen els articles 61 i 55 del TRLOTUP.  
  
  
Segon. Realitzar consulta, durant el mateix termini, a les administracions públiques i organismes afectats, amb petició dels informes exigibles d'acord amb la legislació sectorial, així com a les persones interessades; i a les empreses subministradores dels serveis públics urbans que pogueren ser-ne afectats, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística. La falta d'emissió dels informes en el termini establit permetrà prosseguir la tramitació de les actuacions en els termes establits pel TRLOTUP.  
A l'efecte de l'expedient administratiu objecte de la present resolució es considera, excepte millor criteri, que l'única consulta necessària segons la legislació aplicable ha de formular-se a l'òrgan gestor de la Xarxa Natura 2000, és a dir, a la direcció general que dins de la conselleria competent en matèria de medi ambient tinga encomanades les competències en matèria de Xarxa Natura 2000. Això sense perjudici del que resulte de la tramitació d'aquest expedient.  
  
Tercer. Ordenar la publicació de la part dispositiva d'aquesta resolució, mitjançant anuncis en el Diari Oficial de la Generalitat Valenciana (DOGV), en un diari no oficial de premsa escrita de gran difusió en la localitat i en la pàgina web de l'Ajuntament de Pego (www.pego.org). Els anuncis indicaran l'adreça electrònica per a la consulta. Enllaç: https://www.pego.org/noticies/2023/02/09/informacio-publica-de-la-modificacio-del-pla-parcial-del-sector-penya-roja-de-pego-expedient-427-2023/   
  
Quart. Inserir en la pàgina web municipal www.pego.org la documentació sotmesa a informació pública, així com posar-la a la disposició del públic, durant el termini indicat, en les dependències municipals de l'Àrea d'Urbanisme de l'Ajuntament de Pego, situades a la plaça de l'Ajuntament, 1, de Pego, de dilluns a divendres, d'11.00 a 13.30 hores, a l'efecte que les persones que es consideren afectades puguen examinar-la i formular les al·legacions, suggeriments i observacions que estimen pertinents.  
  
Cinqué. Sol·licitar informe als serveis municipals competents, una vegada transcorregut el període d'informació pública; i a la vista de les al·legacions i informes presentats, si és el cas.  
  
Sisé. Notificar aquesta resolució a la representació de la mercantil Urbanizadora de Peña Roja en Pego, SL, indicant que es tracta d'un acte de tràmit contra el qual no és possible cap recurs, i donar-ne compte a la Junta de Govern Local, als efectes procedents.»  
Cosa que es fa pública per a general coneixement i als efectes oportuns.  
  
Pego, 9 de febrer de 2023.- L'alcalde-president: Enrique Moll Briones.